Document ID: 32011R0460

KOMISJONI MÄÄRUS (EL) nr 460/2011,
12. mai 2011,
millega muudetakse Euroopa Parlamendi ja nõukogu määruse (EÜ) nr 396/2005 III lisa seoses kloorantraniliprooli (DPX E-2Y45) jääkide piirnormiga porgandites või nende pinnal
(EMPs kohaldatav tekst)
EUROOPA KOMISJON,
võttes arvesse Euroopa Liidu toimimise lepingut,
võttes arvesse Euroopa Parlamendi ja nõukogu 23. veebruari 2005. aasta määrust (EÜ) nr 396/2005 taimses ja loomses toidus ja söödas või nende pinnal esinevate pestitsiidide jääkide piirnormide ja nõukogu direktiivi 91/414/EMÜ muutmise kohta, (1) ning eriti selle artikli 18 lõiget 4,
ning arvestades järgmist:
(1)
Kloorantraniliprooli (DPX E-2Y45) jääkide piirnormid on sätestatud määruse (EÜ) nr 396/2005 III lisa A osas.
(2)
Vastavalt nõukogu 15. juuli 1991. aasta direktiivi 91/414/EMÜ (taimekaitsevahendite turuleviimise kohta) (2) artikli 8 lõikele 4 teatas Prantsusmaa 23. augustil 2010 komisjonile ajutise loa andmisest kloorantraniliprooli (DPX E-2Y45) sisaldava taimekaitsevahendi kasutamiseks porgandite puhul võitluseks porgandikärbse vastu, kuna tegemist on ettenägematu ohuga, mida ei saa ära hoida muude vahenditega. Seega teatas Prantsusmaa teistele liikmesriikidele, komisjonile ja Euroopa Toiduohutusametile (edaspidi „toiduohutusamet”) kooskõlas määruse (EÜ) nr 396/2005 artikli 18 lõikega 4, et ta on lubanud viia oma riigi territooriumil turule porgandeid, mis sisaldavad kohaldatavast piirnormist suuremat pestitsiidide jääki. Samuti esitas Prantsusmaa nõuetekohase riskianalüüsi, milles jõuti järeldusele, et sellised porgandid ei kujuta endast vastuvõetamatut ohtu, eelkõige et kavandatav jääkide piirnormi suurendamine ei ohusta tarbijat.
(3)
Toiduohutusamet hindas Prantsusmaa esitatud riskianalüüsi, uurides eelkõige ohtu tarbijatele ja vajaduse korral loomadele. Toiduohutusamet esitas kavandatud jääkide piirnormi kohta põhjendatud arvamuse (3). Arvamuses leidis toiduohutusamet, et kavandatud jääkide piirnorm on tarbijaohutuse seisukohalt vastuvõetav vastavalt tarbija kokkupuute hinnangule Euroopa 27 spetsiifilise tarbijarühma kohta.
(4)
Toiduohutusameti põhjendatud arvamuse põhjal ja asjakohaseid tegureid arvesse võttes on kavandatud jääkide piirnorm kooskõlas määruse (EÜ) nr 396/2005 artikli 18 lõikega 4.
(5)
Määrust (EÜ) nr 396/2005 tuleks seetõttu vastavalt muuta.
(6)
Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega ning ei Euroopa Parlament ega nõukogu ei ole vastuväiteid esitanud,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 396/2005 III lisa muudetakse vastavalt käesoleva määruse lisale.
Artikkel 2
Käesolev määrus jõustub järgmisel päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 12. mai 2011

Labels: 7
0
17
6